पाएं अपने शहर की ताज़ा ख़बरें और फ्री ई-पेपरडाउनलोड करें
वर्ष 2017 में नियुक्त जेबीटी को स्थाई जिले आबंटित करने के लिए ऑनलाइन ड्राइव चल रही है। इसके मद्देनजर एडहॉक पर नियुक्त सर्वप्रीत व 6 अन्य एडहॉक जेबीटी ने याचिका दायर कर स्थाई जिला आबंटन ड्राइव व प्रक्रिया पर रोक लगाने की मांग की।
याचिका में मांग की है कि वर्ष 2017 की जेबीटी भर्ती से सम्बंधित कई याचिकाएं एवं अपील हाईकोर्ट में लंबित है तो ऐसे में वर्ष 2017 में नियुक्त नियमित जेबीटी को स्थाई जिला आबंटन करना सही नहीं है। इस पर रोक लगाई जाए। याचिका में एडहॉक जेबीटी ने मांग की कि उन्हें वर्तमान स्कूलों से रिलीव न किया जाए। मामले पर बहस करते हुए सरकारी वकील ने हाईकोर्ट बेंच को स्पष्ट रूप से बताया कि याचिकाकर्ता के तथ्य पूर्णरूप से गलत है।
शिक्षा विभाग सिर्फ इन एडहॉक जेबीटी के पदों को रिक्त मानकर वर्ष 2017 में नियुक्त नियमित जेबीटी शिक्षकों को उनकी वरिष्ठता के आधार पर स्थाई जिला आबंटित कर रहा है। इन एडहॉक जेबीटी को फिलहाल नौकरी से नहीं हटाया जा रहा है। वर्ष 2017 में नियुक्त नियमित जेबीटी को स्थाई जिले आबंटित करने के बाद इनको कहीं दूसरी जगह एडजस्ट कर दिया जाएगा। हाईकोर्ट ने सरकार को सही ठहराते हुए याचिका का निपटारा कर दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn